Vsebina
Kazalo 🔎︎

# Zaščita delovnega lista

Zaščiti celice na trenutnem delovnem listu pred spreminjanjem.

Izberite Orodja – Zaščiti delovni list, da odprete pogovorno okno Zaščiti delovni list, v katerem lahko nato podate zaščito lista z ali brez gesla ter izberete elemente delovnega lista, ki jih želite zaščititi.

Za dostop do tega ukaza ...

Izberite Orodja – Zaščiti delovni list.

Izberite Uredi – Zaščita celice za vklop zaščite delovnih listov s trenutnimi nastavitvami zaščite celic.

Če želite zaščititi celice pred nadaljnjim urejanjem, odkljukajte okence Zaščiteno v zavihku Oblika – Celice – Zaščita celic ali v kontekstnem meniju Oblikuj celice.

## Zaščiti ta delovni list in vsebino zaščitenih celic

Potrdite to polje, da aktivirate zaščito delovnega lista in vsebine celic.

## Geslo / Potrdi

Omogoča vam, da vnesete geslo za zaščito delovnega lista pred nepooblaščenimi spremembami. V prvo polje vneseno geslo potrdite v drugem polju s ponovnim vnosom.

## Vsem uporabnikom tega delovnega lista dovoli

Izberite elemente, ki jih želite zaščititi pred dejanji uporabnikov:

- Izberi zaščitene celice: potrdite to polje, da omogočite izbiranje zaščitenih celic. Če polje ni potrjeno, ne morete izbrati zaščitenih celic, kazalka sploh ne more vstopiti v zaščiten obseg.

- Izberi nezaščitene celice: potrdite to polje, da uporabniku dovolite izbiranje nezaščitenih celic. Če polje ni potrjeno, uporabnik ne more izbrati nezaščitenih celic, kazalka sploh ne more vstopiti v nezaščiteno celico ali obseg.

- Vstavi stolpce: omogoča vstavljanje stolpcev, tudi ko je delovni list zaščiten. Upoštevajte, da lahko pri omogočenem vstavljanju stolpcev slednje vstavljate, tudi če obseg, v katerega vstavljate nove stolpce, vsebuje zaščitene celice, ki se bodo po vstavljanju zamaknile. Celice novo vstavljenih stolpcev dedujejo lastnost zaščite obsega, kateremu pripadajo: če je nova celica znotraj zaščitenega obsega, je zaščitena, če pa je v nezaščitenem obsegu, je celica nezaščitena.

- Vstavi vrstice: omogoča vstavljanje vrstic, tudi ko je delovni list zaščiten. Upoštevajte, da lahko pri omogočenem vstavljanju vrstic slednje vstavljate, tudi če obseg, v katerega vstavljate nove vrstice, vsebuje zaščitene celice, ki se bodo po vstavljanju zamaknile. Celice novo vstavljenih vrstic dedujejo lastnost zaščite obsega, kateremu pripadajo: če je nova celica znotraj zaščitenega obsega, je zaščitena, če pa je v nezaščitenem obsegu, je celica nezaščitena.

- Izbriši stolpce: dovolite brisanje stolpcev. Upoštevajte, da je brisanje stolpcev dovoljeno le za nezaščitene celice.

- Izbriši vrstice: dovolite brisanje vrstic. Upoštevajte, da je brisanje vrstic dovoljeno le za nezaščitene celice.

Nezaščitene celice ali obsege celice lahko nastavite na zaščitenem listu z uporabo menijev Orodja – Zaščiti delovni list in Oblika – Celice – Zaščita celice:

1. Izberite celice, za katere boste izključili zaščito.

2. Izberite Oblika – Celice – Zaščita celice. Odznačite okno Zaščiteno in kliknite V redu.

3. V meniju Orodja – Zaščiti delovni list aktivirajte zaščito za delovni list. Ker deluje takoj, lahko urejate le obseg celic, ki ste ga izbrali v prvem koraku.

Nezaščiteno območje kasneje spremenite v zaščiteno na naslednji način:

1. Izberite obseg celic, ki ga želite zaščititi.

2. Na zavihku Oblika – Celice – Zaščita celice potrdite polje Zaščiteno.

3. Izberite Oblika – Zaščiti delovni list. Obseg, v katerem je bilo poprej urejanje možno, je zdaj zaščiten.

Zaščita delovnega lista vpliva tudi na kontekstni meni zavihkov delovnih listov na dnu zaslona. Ukazov Izbriši in Preimenuj ni mogoče izbrati.

Če je delovni list zaščiten, ne boste mogli prilagoditi ali izbrisati Slogov celice.

Zaščitenega delovnega lista ali obsega celice ni mogoče spremeniti, dokler ne izključite te zaščite, izjema so nastavitve za stolpce in vrstice v pogovornem oknu Orodja – Zaščiti delovni list. Če želite onemogočiti zaščito, izberite ukaz Orodja – Zaščiti delovni list. Če geslo ni bilo nastavljeno, se zaščita delovnega lista takoj onemogoči. Če je bil delovni list zaščiten z geslom, se odpre pogovorno okno Odstrani zaščito, kjer morate vnesti geslo.

Ko zaščitene delovne liste shranite, jih lahko ponovno shranite samo z uporabo ukaza Datoteka – Shrani kot.

Svoje delo lahko popolnoma zaščitite z obema možnostma v meniju Orodja – Zaščiti delovni list in Orodja – Zaščiti strukturo preglednice, skupaj z geselsko zaščito. Če želite popolnoma onemogočiti odpiranje dokumenta, v pogovornem oknu Shrani označite polje Shrani z geslom, preden kliknete gumb Shrani.