Vsebina
Kazalo 🔎︎

# Okno pomoči za LibreOffice

Sistem pomoči za vse inačice pisarniškega paketa temelji na istih izvornih datotekah. Nekatere tukaj opisane funkcije morda niso vključene v to distribucijo paketa. Nekatere funkcionalnosti, značilne za drugo distribucijo, morda v tej pomoči niso omenjene.

V oknu Pomoč je prikazana trenutno izbrana stran pomoči.

Orodna vrstica vsebuje pomembne funkcije za delo v sistemu pomoči:

Skrije in pokaže podokno za krmarjenje.

Skoči na prejšnjo stran.

Skoči na naslednjo stran.

Preskoči na prvo stran trenutne teme pomoči.

Natisne trenutno stran.

Doda to stran med zaznamke.

Odpre pogovorno okno Najdi na tej strani.

Te ukaze lahko najdete tudi v kontekstnem meniju dokumenta pomoči.

## Stran pomoči

Iz pregledovalnika pomoči lahko v odložišče kopirate vsebino s standardnimi ukazi za kopiranje svojega operacijskega sistema. Primer:

1. Na strani pomoči izberite besedilo, ki ga želite kopirati.

2. Pritisnite kombinacijo tipk Cmd krmilka+C.

Za iskanje po trenutni strani pomoči:

1. Kliknite ikono Najdi na tej strani.

   Odpre se pogovorno okno Najdi na tej strani.

   Lahko tudi kliknete na stran pomoči in pritisnete tipki Cmd krmilka+F.

2. V polje Išči vnesite besedilo, ki ga iščete.

3. Izberite želene možnosti iskanja.

4. Kliknite Najdi.

   Če želite najti naslednjo ponovitev iskanega niza na strani, znova kliknite Najdi.

## Podokno za krmarjenje

V podoknu za krmarjenje okna pomoči najdete zavihke Vsebina, Kazalo, Najdi in Zaznamki.

V seznamskem polju na vrhu lahko izberete druge module pomoči za LibreOffice. Zavihka Kazalo in Najdi vsebujeta le podatke za izbrani modul LibreOffice.

Vsebina | Prikaže kazalo glavnih tem za vse module.
Kazalo | Prikaže seznam ključnih besed za trenutno izbrani modul LibreOffice.
Najdi | Na tem zavihku lahko izvedete iskanje po celotnem besedilu. Iskanje bo vključevalo celotno vsebino pomoči za trenutno izbrani modul LibreOffice.
Zaznamki | Ta zavihek vsebuje zaznamke uporabnika. Zaznamke lahko urejate, brišete ali nanje kliknete, s čimer odprete ustrezno stran pomoči.

Podobne teme

Namigi in razširjeni namigi

Vsebina – Glavne teme pomoči

Kazalo – Iskanje po ključnih besedah pomoči

Najdi – Iskanje besedila

Upravljanje z zaznamki