Vsebina
Kazalo 🔎︎

# Napredne lastnosti

Določa nekatere lastnosti zbirke podatkov.

Za dostop do tega ukaza ...

V oknu zbirke podatkov izberite Uredi – Zbirka podatkov – Lastnosti, kliknite zavihek Napredne lastnosti

Dostopnost naslednjih kontrolnikov je odvisna od vrste zbirke podatkov:

## Pot do datotek dBASE

Vnesite pot do mape, ki vsebuje datoteke dBASE.

Prepričajte se, da je končnica imen datotek dBASE *.dbf zapisana z malimi črkami.

## Prebrskaj

Odpre pogovorno okno, v katerem lahko izberete datoteko ali mapo.

## Preizkusi povezavo

Preizkusi povezavo zbirke podatkov s trenutnimi nastavitvami.

## Pot do besedilnih datotek

Vnesite pot do mape z besedilnimi datotekami.

## Pot do preglednice

Vnesite pot do dokumenta preglednice, ki jo želite uporabiti kot zbirko podatkov.

## Ime vira podatkov ODBC v sistemu

Vnesite ime vira podatkov ODBC.

## Uporabniško ime

Vnesite uporabniško ime, potrebno za dostop do zbirke podatkov.

## Potrebno je geslo

Če je potrjeno, bo uporabnik moral vnesti geslo, potrebno za dostop do zbirke podatkov.

## Ime zbirke podatkov

Vnesite ime zbirke podatkov.

## Ime zbirke podatkov MySQL

Vnesite ime zbirke podatkov MySQL, ki jo želite uporabiti kot vir podatkov.

## Ime zbirke podatkov Oracle

Vnesite ime zbirke podatkov Oracle, ki jo želite uporabiti kot vir podatkov.

## Datoteka zbirke podatkov Microsoft Access

Vnesite ime zbirke podatkov Microsoft Access, ki jo želite uporabiti kot vir podatkov.

## Ime gostitelja

Vnesite ime gostitelja za vir podatkov LDAP.

## URL vira podatkov

Vnesite mesto vira podatkov JDBC v obliki URL-ja.

## Razred gonilnikov JDBC

Vnesite ime razreda gonilnikov JDBC, ki vas poveže z virom podatkov.

## Preizkusi razred

Preizkusi povezavo zbirke podatkov z razredom gonilnika JDBC.

### Izberite zbirko podatkov

Izberite zbirko podatkov iz seznama ali pa kliknite Ustvari, da ustvarite novo zbirko podatkov.