Vsebina
Kazalo 🔎︎

# Operator Is

Preizkusi, če se spremenljivki Basic sklicujeta na isto instanco predmeta.

### Skladnja:

result = oObj1 Is oObj2

Če sta oObj1 in oObj2 sklica na isto instanco predmeta, vrne rezultat True.

### Primer:

Spodnji primer najprej določi novo vrsto Student. S klicem TestObjects ustvari predmet oStudent1 kot nov predmet te vrste.

Dodelitev oStudent2 = oStudent1 dejansko kopira sklic na isti predmet. Zato je rezultat uporabe operatorja Is vrednost True.

        Type Student
            FirstName as String
            Program as String
        End Type

        Sub TestObjects
            Dim oStudent1 as new Student
            Dim oStudent2 as Variant
            oStudent2 = oStudent1
            MsgBox Student1 Is Student2 ' True
        End Sub

Spodnji primer vrne False, ker sta oStudent1 in oStudent2 sklica na dve različni instanci predmeta, vsaka posebej ustvarjena z operatorjem New.

        Sub TestObjects_v2
            Dim oStudent1 as new Student
            Dim oStudent2 as new Student
            MsgBox oStudent1 Is oStudent2 ' False
        End Sub

Podobne teme

Funkcija EqualUnoObjects

Funkcija IsObject

Ukaz Type