Vsebina
Kazalo 🔎︎

# Glava/noga

Določa ali oblikuje glavo/nogo za slog strani.

Za dostop do tega ukaza ...

Izberite Vstavi – Glave in noge, nato ustrezen zavihek Glava oz. Noga.

## Levo območje

Vnesite besedilo, za katerega želite, da bo prikazano na levi strani glave ali noge.

## Sredinsko območje

Vnesite besedilo, ki naj bo prikazano na sredini glave ali noge.

## Desno območje

Vnesite besedilo, za katerega želite, da bo prikazano na desni strani glave ali noge.

## Glava/noga

S seznama izberite vnaprej določeno glavo ali nogo.

## Atributi besedila

Odpre pogovorno okno, ki omogoča izbor oblik za novo ali izbrano besedilo. Pogovorno okno Lastnosti besedila vsebuje zavihke Pisava,Učinki pisave ter Položaj pisave.

Atributi besedila

## Ime datoteke

V izbranem območju vstavi ogrado za ime datoteke. Kliknite, da bi vstavili naslov. Z dolgim klikom lahko vstavite naslov, ime dokumenta ali pot/ime dokumenta iz podmenija. Če naslov ni bil določen (glejte Datoteka – Lastnosti), bo namesto njega vstavljeno ime datoteke.

Ime datoteke

## Ime delovnega lista

V izbrano območje glave/noge vstavi ogrado, ki jo v glavi/nogi dejanskega dokumenta nadomesti ime delovnega lista.

Ime delovnega lista

## Stran

V izbrano območje glave/noge vstavi ogrado, ki jo nadomesti številčenje strani. To omogoča neprekinjeno številčenje strani v dokumentu.

Stran

## Strani

V izbrano območje glave/noge vstavi ogrado, ki jo v dokumentu nadomesti skupno število strani.

Strani

## Datum

V izbrano območje glave/noge vstavi ogrado, ki jo v vsaki glavi/nogi na vsaki strani dokumenta nadomesti trenutni datum.

Datum

## Čas

V izbrano območje glave/noge vstavi ogrado, ki jo na v glavi/nogi na vsaki strani dokumenta nadomesti trenutni čas.

Čas