Vsebina
Kazalo 🔎︎

# Operatorji v programu LibreOffice Calc

V programu LibreOffice Calc lahko uporabljate naslednje operatorje:

## Aritmetični operatorji

Ti operatorji vrnejo numerične rezultate.

Operator | Ime | Primer
+ (plus) | Seštevanje | 1+1
- (minus) | Odštevanje | 2-1
- (minus) | Negacija | -5
* (zvezdica) | Množenje | 2*2
/ (poševnica) | Deljenje | 9/3
% (odstotek) | Odstotek | 15%
^ (strešica) | Potenciranje | 3^2

Predpona »-« (negacija) ima prednost pred »^« (eksponentno). Primer: -3^2 je enako 9, kar predstavlja kvadrat negativnega števila.

## Primerjalni operatorji

Ti operatorji vrnejo bodisi true bodisi false.

Operator | Ime | Primer
= (znak enako) | Enako | A1=B1
> (Večje kot) | Večje kot | A1>B1
< (Manjše kot) | Manjše kot | A1<B1
>= (Večje ali enako) | Večje ali enako | A1>=B1
<= (Manjše ali enako) | Manjše ali enako | A1<=B1
<> (Neenakost) | Neenakost | A1<>B1

## Besedilni operatorji

Operator združi ločena besedila v eno besedilo.

Operator | Ime | Primer
& (In) | besedilna spojitev AND | "Pre" & "poved" je »Prepoved«

## Referenčni operatorji

Ti operatorji vrnejo obseg nič, ene ali več celic.

Obseg ima največjo prednost, sledi presek in na koncu unija.

Operator | Ime | Primer
: (Dvopičje) | Obseg | A1:C108
! (Klicaj) | Presek | SUM(A1:B6!B5:C12) Izračuna vsoto vseh celic v preseku, v tem primeru je rezultat vsota celic B5 in B6.
~ (tilda) | Konkatenacija ali unija | Vzame dva sklica in vrne seznam sklicev, ki je konkateniran levi sklic, ki mu sledi desni sklic. Dvojni vnosi so sklicani dvakrat. Glejte opombo pod to tabelo.

Konkatenacija sklicev z uporabo znaka tilda je nov operator, ki je na voljo v novejših različicah. Če obstaja formula s tem operatorjem v dokumentu, ki ga odprete s starejšo različico paketa, bo ta vrnil napako. V matričnem izrazu seznam sklicev ni dovoljen.